หุ้นยุโรปปิดวานนี้ปรับขึ้น รับความหวังเจรจาหนี้กรีซคืบหน้า
ตลาดหุ้นยุโรปปิดบวกเมื่อคืนนี้ (18 พ.ค.) โดยได้แรงหนุนจากการพุ่งขึ้นของตลาดหุ้นกรีซ หลังจากมีรายงานว่า นายฌอง-คล้อด ยุงเกอร์ ประธานกรรมาธิการยุโรป (EC) ได้เสนอให้มีการเจรจาในลักษณะประนีประนอมระหว่างกรีซและกลุ่มเจ้าหนี้ต่างประเทศ
19 พ.ค. 2558

สำนักข่าวอินโฟเควสท์รายงานว่า ดัชนี Stoxx Europe 600 ปรับขึ้น 0.4% ปิดวานนี้ (18 พ.ค.) ที่ 398.09 จุด, ดัชนี CAC-40 ตลาดหุ้นฝรั่งเศสปิดที่ 5,012.31 จุด เพิ่มขึ้น 18.49 จุด หรือ +0.37%, ดัชนี DAX ตลาดหุ้นเยอรมันปิดที่ 11,594.28 จุด พุ่งขึ้น 147.25 จุด หรือ +1.29% และดัชนี FTSE 100 ตลาดหุ้นลอนดอนปิดที่ 6,968.87 จุด เพิ่มขึ้น 8.38 จุด หรือ +0.12%
ตลาดหุ้นยุโรปพุ่งขึ้นขานรับข่าวที่ว่า นายฌอง-คล้อด ยุงเกอร์ ประธานกรรมาธิการยุโรปได้เสนอให้มีการเจรจาในลักษณะประนีประนอมระหว่างกรีซและกลุ่มเจ้าหนี้ต่างประเทศ ขณะที่นายอเล็กซิส ซิปราส นายกรัฐมนตรีกรีซกล่าวว่า กรีซอยู่ในขั้นตอนสุดท้ายที่จะไดรับข้อตกลงการรับความช่วยเหลือกับกลุ่มเจ้าหนี้ซึ่งคาดว่าจะมีขึ้นในอีกไม่กี่วันข้างหน้านี้
หุ้นกลุ่มยานยนต์ปรับตัวขึ้น นำโดยหุ้นพอร์ช ออโต้โมบิล โฮลดิงส์ และหุ้นโฟล์สวาเก้น ซึ่งต่างก็ปรับตัวขึ้นกว่า 3% อย่างไรก็ตาม หุ้นดอยช์ ลุฟฮันซา ปรับลง 0.69% ขณะที่หุ้นคอมเมิร์ซแบงก์ ร่วงลง 0.44%